সালমান শাহ যখন মারা যান। তখন আমার বয়স ২ বছরও হয়নি। সালমান শাহ কে, মৃত্যু কী বোঝার বয়স তখনও হয়নি। বুঝতে পারি আরও কয়েক বছর পর। আমাদের বাড়িতে আনন্দমেলা বা ছায়াছন্দ এরকম নামের অনেকগুলো ম্যাগাজিন ছিলো। সালমান শাহের অনেক ছবি ছিলো সেই ম্যাগাজিনগুলোতে। তাছাড়া অনেক পোস্টার আর ভিউ কার্ডেও ছিল এই নায়কের ছবি। ওই সময়টাই হয়তো ছিলো সবকিছুতে মুগ্ধ হওয়ার সময়। যা দেখি তাতেই মুগ্ধ হই। এই নায়কের কখনো বড় চুল, কানে দুল, চোখে সানগ্লাস, মাথায় ক্যাপ। আমি শুধু ভাবি বড় হয়ে এরকম যদি হতে পারতাম!